《寄刘延叟》
宋代·郭贽

弱龄志登涉，壮即远行游。
名山忍偏压，书剑多迟留。
我思在锦水，木落巴山秋。
愿随蛾眉月，影入平羌流。
孤冰何处鹤，清唳寒云愁。
赏心隔欢爱，怅望烟峦稠。

作者简介：（935—1010）宋开封襄邑人，字仲仪，一作少仪。太祖乾德间进士。太宗尹京，因事藩邸。太平兴国初，擢著作佐郎，兼皇子侍讲。迁中书舍人，屡同知贡举，领京朝官差遣院。七年，为参知政事。次年责为秘书少监、知荆南府，禁淫祀，命撤祷雨之具投于江。入为盐铁使，于积逋多所蠲免。真宗即位，出知天雄军，入判太常寺、吏部流内铨。官至礼部尚书，翰林侍读学士。有《文懿集》。